open-index/open-wikipedia-markdown huggingface dataset:
יסעור שחפי

**יסעור שחפי** (שם מדעי: *Fulmarus*) נקרא גם **יסעור פולמאר**, הוא סוג של עוף ימי השייך למשפחת היסעוריים המעופף מעל האוקיינוסים הקוטביים. 

## מיון
סוג זה קרוב לסוג יסעור ענק ולסוגים אנטארקטיים כמו יסעור שלג, יסעור הכף ויסעור אנטארקטי.

הוא כולל שני מינים קיימים ועוד שניים נכחדים: 

* סערון שחפי (*Fulmaris glacialis*)
* פולמאר דרומי (*Fulmarus glacialoides*)
* *Fulmarus miocaenus* - נכחד
* *Fulmarus hammeri* - נכחד

## אטימולוגיה
"פולמאר" נגזר מהשפה הנורדית העתיקה שמשמעותה *full* - גס ו-*mar* - שחף. גס מתייחס לריח שמן הקיבה שהם מפיקים, ושחף מתייחס למראה שלהם.

## תיאור
הם חולקים תכונות מסוימות עם מינים אחרים במשפחת היסעוריים. הם מייצרים שמן קיבה המורכבת משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייעת להתפיל את גופם, עקב כמות גבוהה של מים מלוחים מהאוקיינוס שהם סופגים. הבלוטה מפרישה תמיסת מלח מאפם.

שני מינים תוארו בזכות עצמות המאובנים שנמצאו על חוף האוקיינוס השקט שבקליפורניה.
סערון שחפי (שם מדעי: *Fulmaris glacialis*) חי בצפון האוקיינוס האטלנטי ובצפון האוקיינוס השקט. בעוד שפולמאר דרומי (שם מדעי: *Fulmarus glacialoides*) חי, כפי ששמו מרמז, באוקיינוסים הדרומיים.

עופות אלו דומים לשחפים אבל בין הסוגים אין קשר. פולמאר הצפון אפור ולבן עם מקור צהוב. גובהו 43–52 ס"מ, אורך מוטות הכנף 102–112 ס"מ. 
פולמאר הדרום חיוור יותר, וקצוות כנפיו כהות. אורכו 45–50 ס"מ ואורך מוטות הכנף שלו 115–120 ס"מ.

## רבייה
שני המינים מתרבים בצוקים, במקומות נטולי טורפים. הם מטילים ביצה אחת לבנה. ביציהן מונחות על גבי סלע חשוף, או על שקעים רדודים המרופדים בחומר צמחי. הביצים בוקעות לאחר כ-8 שבועות, נדגרות על ידי שני ההורים. הגוזלים עוזבים את הקן כ-7 שבועות לאחר מכן. ההורים מטפלים בגוזליהם כ-41–57 ימים, כאשר בשבועיים הראשונים אחד מההורים לא נסוג בכלל מהאפרוח, ודואג לחימומו. בניגוד ליסעורים אחרים בגודל קטן-בינוני, הם אינם ליליים, ואינם משתמשים במחילות. 

שמאל|ממוזער|240px|אפרוחי יסעור שחפי.

## תזונה
הם חיים בים הפתוח במיוחד כשהם אינם בתקופת הרבייה. כמו רוב היסעורים, תזונתם היא דגים (כגון מדוזות ודיונונים), שמן וטפלי בשר. טווח מינים אלה גדל מאוד במאה האחרונה עקב הזמינות של פסולת רבה של דגים וטפלי בשר דגים, שדגים אותם בכמויות מסחריות; אך ייתכן שזה בעקבות שינויי האקלים. הגידול באוכלוסייה בולט במיוחד באיים הבריטיים.

כמו יסעורים רבים, יכולת ההליכה שלהם מוגבלת, אבל הם עפים מצוין. פעולת הכנף שלהם חזקה למדי בניגוד לשחפים. צווארם נראה כדמוי שור בהשוואה לשחפים. תוחלת חייהם ארוכה, 40 שנים. רובם מגיעים לגיל הזה.

## קישורים חיצוניים

* יסעור שחפי באתר BTO

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1826
קטגוריה:טקסונים שתוארו בידי ג'יימס פרנסיס סטפנס
קטגוריה:יסעוריים
קלאו מחצצר

**קלאו חצוצרה** (שם מדעי: *Bycanistes bucinator* או *Ceratogymna bucinator*) הוא מין בינוני במשפחת הקלאוניים
## מאפיינים
המין מאופיין בקסדה גדולה המתמשכת מהראש ועד סוף המקור אצל הזכרים וקצת קטנה יותר אצל הנקבות. הוא חי באזור אפריקה הדרומית בארצות דרום אפריקה, קניה, בורונדי, בוטסואנה, נמיביה וקונגו. הראש והגוף שחורים, נוצות התעופה לבנות ונראות כמו כתם לבן מעל הזנב בעת שאינו עף, והזנב עצמו בצבע שחור. טבעת העין אדומה או ורודה, המקור חום בהיר. הרגליים שחורות. אורכו של הקלאו בממוצע הוא בין 58 ל-65 ס"מ.

הקלאו הוא חברתי ונמצא בזוגות ובקבוצות של עד חמישה פרטים. לעיתים הם מתאספים בלהקות ענק של מעל ל-50 פרטים. הקלאו ניזון בעיקר מפירות וחרקים. הוא מאוד נפוץ באזורי המחיה שלו אך כמות הפרטים הבוגרים לא ידועה. הקלאו יציב ואין באוכלוסייתו ירידה גבוהה. לכן הקלאו נמצא במצב ללא חשש ברשימה האדומה של IUCN.

הקלאו ידוע ביכולותו לעשות מגוון טריקים בשבי וידידותי מאוד לבעליו. דרוש בשבילו כלוב גדול ומרווח בגלל אופי הפעילות שלהם בטבע. צריך לתת להם אספקת פירות גבוהה כי הם ידועים כבעלי חיים שאספקת הברזל בדם שלהם גבוהה מאוד, כמו מחלת ההמוכרומטוזיס אצל בני האדם.

## קישורים חיצוניים

* גארת' רוקרופט, מידע על הקלאו, Birds in CA

## הערות שוליים

קטגוריה:קלאוניים
קטגוריה:בורונדי: עופות
קטגוריה:קניה: עופות
קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1824
קטגוריה:עופות הסוואנה האפריקנית
יום קולומבוס

שמאל|ממוזער|300px|הגעתו של קולומבוס אל העולם החדש, לפי ציורו של דישורו פואבלה.
**יום קולומבוס** (באנגלית: **Columbus Day**) הוא חג רשמי אשר נחגג במדינות רבות בעולם המערבי ומחוצה לו, המסמל את יום השנה להגעתו של כריסטופר קולומבוס ליבשת אמריקה, ב-12 באוקטובר 1492.

האירוע נחגג תחת השם יום קולומבוס בארצות הברית, יום הגזע (Día de la Raza) במדינות אמריקה הלטינית, יום התגלית בבהאמס, יום ההיספניוּת (Día de la Hispanidad) והחג הלאומי (Fiesta Nacional) בספרד, יום הכבוד לגיוון התרבותי בארגנטינה ויום האמריקות באורוגוואי. חגים אלו נחגגו באופן בלתי רשמי החל מסוף המאה ה-18, ובאופן רשמי באזורים שונים החל מתחילת המאה ה-20. היום שנוי במחלוקת מכיוון שהגעתו של קולומבוס לאמריקה הובילה לכך שהספרדים השמידו בשיטתיות את החברה והתרבות הילידית, שיעבדו המונים, ניצרו את האוכלוסייה בכוח, ורצחו מאות אלפים. ב-2019, מספר מדינות בארצות הברית המירו את היום ל"יום הילידים".

## יום קולומבוס בארצות הברית
### היסטוריה
יום קולומבוס נהפך לראשונה לחג רשמי במדינת קולורדו בשנת 1906, ונהפך לחג פדרלי בשנת 1937, למרות שככלל, אנשים חגגו את מסעו של קולומבוס עוד מהתקופה הקולוניאלית. בשנת 1792, ניו יורק וערים נוספות בארצות הברית ציינו בחגיגות את יום השנה ה-300 להגעתו של קולומבוס אל ה-'עולם החדש'. ביום השנה ה-400 למאורע, בשנת 1892, קרא הנשיא בנג'מין הריסון לתושבי ארצות הברית לחגוג את יום קולומבוס. במהלך אותן החגיגות, מורים, כמרים, משוררים ופוליטיקאים השתמשו במנהגים הלקוחים מיום קולומבוס כדי להעביר אידיאלים של פטריוטיות. מנהגים פטריוטיים אלו אוחדו מסביב לנושאים כמו תמיכה במלחמה, מגבלות האזרחות במדינה, חשיבות הנאמנות לאומה, וחגיגת ההתקדמות החברתית.

איטלקים-אמריקאיים רבים חוגגים את יום קולומבוס כחגיגה של המורשת האישית שלהם, כאשר האירוע הראשון מחגיגות אלו אירע בניו יורק ב-12 באוקטובר 1866. יום קולומבוס הוכר לראשונה כחג בארצות הברית בזכות הפעילות הלוביסטית של אנג'לו נוצ'ה, איטלקי מדור ראשון, בדנוור. חגיגות יום קולומבוס הרשמיות הראשונות הוכרזו על ידי מושל קולוראדו, ג'סי פ. מקדונלד בשנת 1905, והחג לראשונה הוגדר כחוק בשנת 1907. באפריל 1934, כתוצאה מפעילותם הלוביסטית של פעילי הארגון הקתולי 'אבירי קולומבוס', הקונגרס האמריקאי יחד עם הנשיא דאז פרנקלין דלאנו רוזוולט הכריזו על ה-12 באוקטובר כחג פדרלי אשר יכונה בשם 'יום קולומבוס'.

מאז שנת 1971, הוחלט לתקן את מועד תחולתו של החג ליום שני השני בחודש אוקטובר, באופן מקרי בדיוק אותו היום בו נחגג חג ההודיה במדינת קנדה השכנה. כיום, החג מוכר בארצות הברית על ידי הבנקים, שוקי האג"ח, שירות הדואר האמריקאי וסוכנויות פדרליות אחרות, רוב המשרדים הממשלתיים, ומספר מחוזות חינוך. עם זאת, חלק מהעסקים והבורסות ממשיכים לפעול גם בחג, ואף קיימות מדינות ועיריות הנמנעות כלל מלחוג אותו.

## מנהגי החג
אופן חגיגתו של יום קולומבוס משתנה על פני אזורים שונים בארצות הברית, ונע החל ממצעדים המוניים ועד להתעלמות כוללת מציון החג. מרבית המדינות מציינות את יום קולומבוס כחג מדיני רשמי, למרות שחלק מהמדינות מציינות אותו ברמה נמוכה יותר כ'יום הכרה' בלבד, ושלוש מדינות כאמור כלל אינן חוגגות את החג. בדומה להתייחסות אל החג בארצות הברית עצמה, גם בטריטוריה האמריקאית של פוארטו ריקו יום קולומבוס הוא חג רשמי.

## קישורים חיצוניים

* 

## הערות שוליים

קטגוריה:חגים אמריקאיים
קטגוריה:אמריקה: תרבות
קטגוריה:הנצחת כריסטופר קולומבוס
קטגוריה:אירועים בחודש אוקטובר
קטגוריה:מועדים בין-לאומיים
כנסיית אולף הקדוש

**כנסיית אולף הקדוש** (באסטונית: **Oleviste kirik**) היא כנסייה בטאלין, אסטוניה שבזכות גובה הצריח שלה בעבר (159 מטרים), הייתה הבניין הגבוה בעולם בין השנים 1549–1625.
הכנסייה מוקדשת לאולף השני, מלך נורווגיה. כיום היא משמשת את הכנסייה הבפטיסטית.

## היסטוריה
ההנחה המקובלת היא שהכנסייה נבנתה במאה ה-12 והייתה מרכז חיי הקהילה הסקנדינבית בטאלין לפני הכיבוש הדני בשנת 1219. האזכור הקדום ביותר לכנסייה הוא משנת 1267 והיא הורחבה מאוד במהלך המאה ה-14.

בערך בשנת 1500 הוגבה צריח הכנסייה והגיע לגובה 159 מטרים. על פי המשוער, ההשקעה בבנייה לגובה כזה נבעה מכך שטאלין היא עיר נמל וכך יצרו נקודת ציון לאוניות שבאו לסחור. משנת 1549 הייתה הכנסייה הבניין הגבוה בעולם, עד שבשנת 1625 נפגע הצריח ונשרף מפגיעת ברק. במשך כל שנות קיומה נפגעה הכנסייה מפגיעות ברק לפחות שמונה פעמים והבניין כולו נשרף שלוש פעמים עד היסוד. לאחר כמה שיפוצים נותר גובה הצריח 123.7 מטרים.

בשנת 1552 ליד הכנסייה נפתחה ספרייה. אוסף זה נמצא כיום בספרייה האקדמאית של אוניברסיטת טאלין.

בין השנים 1944-1991 השתמש הק.ג.ב. בבניין לשידורי רדיו ולפיקוח.

## תמונות

Image:Oleviste kirik 2006.jpg
File:Oleviste kirik in Tallinn, Estonia.jpg
Image:Oleviste kirik 2007-1.jpg
Church of Saint Olav (7954470026).jpg


## קישורים חיצוניים
* 

קטגוריה:טאלין: מבנים
קטגוריה:אסטוניה: מבני דת
קטגוריה:הבניין הגבוה בעולם
קטגוריה:כנסיות בסגנון גותי
כל לא ידענא פשיעותא היא

במשפט העברי, **כל לא ידענא פשיעותא היא** (מארמית: כל איני יודע - פשיעה היא) הוא עיקרון הקובע כי שומר ששכח היכן הניח את הפיקדון - נחשב כפושע ולא כשוגג, ועל כן הוא מחויב לשלם את שווי הפיקדון גם אם היה שומר חינם, זאת מאחר שהיה מוטל עליו לתת את דעתו ולזכור.

## מקור הדין

מקור הדברים בסוגיה בתלמוד הבבלי הדנה במקרה בו הפקיד אדם תכשיטים ביד חברו, ושכח השומר היכן הניחם. רב נחמן פסק על פי כלל זה שעל שומר הפיקדון לשלם את שווין מאחר שפשע בשמירתו. דין זה נתקבל להלכה בדברי הרמב"ם:

בנוסף לחיוב בעבור הפיקדון שאבד, השומר אינו יכול לבקש זמן נוסף כדי לחפש אחר הפיקדון, והוא מחויב לשלם מיד עם התביעה (אם יימצא הפיקדון בעתיד, עליו להחזירו לבעליו ולקבל תמורתו את הסכום ששילם).

## הסבר הדין
כתב בנתיבות המשפט שאין הכוונה לדין פשיעה רגילה שמתחייב בה ככל דיני שומר. שאם כן, אם היה שומר בבעלים היה נפטר מלהחזיר לבעלים אף אם אינו יודע איפה הניח החפץ. אלא הכוונה שמחמת פשיעתו הרי הוא כמזיק בידיים בכך שאינו מחזיר לבעלים את החפץ. ולפי דבריו הוסיף הנתיבות שאף אם החביא את החפץ בלא שנהיה שומר, יתחייב לשלם אם שכח איפה החביא את החפץ.

## השוואה לדינים הלכתיים אחרים
יש מהאחרונים שהקשו על סתירה לכאורה בין ההתייחסות לשכחה כפשיעה במקרה זה, מול מקרים אחרים בהלכה בהם שכחה נחשבת כשגגה או כאונס, לדוגמה, לגבי נזקי אדם, לגבי שבועת ביטוי, ולגבי עירוב תבשילין (במקרה אחר, דווקא מתייחסים לשכחה שמנעה הנחת עירוב תבשילין כאל פשיעה).

בשו"ת נחפה בכסף ביאר שחמורים דיני ממונות מאיסורים, משום שקבלת השמירה על הפיקדון היא על דעת שלא יבא לידי שכחת המקום בו הטמין את הפקדון ולכן השכחה היא פשיעה. עיקרון זה משתמע גם מלשון המאירי שכתב: **שכל שהשליך פקדונו אחרי גוו כל כך עד ששכח אין לך פשיעה גדולה מזו, שאין לך מקום המשתמר שלא יהא צריך לנתינת לב עליו תמיד**. וכן כתב הריטב"א, ששומר הפיקדון היה מחויב להניחו במקום שיוכל לקחתו ממנו כשיתבענו ממנו.

בספר אמרי שפר הסיק מדין זה שאם השכחה לא הייתה נוגעת לעצם השמירה, לדוגמה שומר ששכח למכור את החמץ שהופקד אצלו קודם הפסח - פטור, משום שעצם השמירה הייתה כראוי, רק שכחה מלמכור גרמה לדבר לאבד את ערכו, אך לא היה זה פשיעה בטיב השמירה, כאמור.

## זמן הפשיעה

רבי עקיבא איגר הסתפק ממתי מתחילה הפשיעה, אם משעה שנמסר ליד השומר, דבר שלכאורה לא ייתכן משום שעדיין לא פשע, וייתכן, הוא אומר, שבזמן שהניחו במקום שיוכל להיות שישכח את מקומו נחשב מעשה כזה שכתוצאה ממנו עלול לקרות נזק, כפשיעה ולמרות שהנזק עדיין לא נגרם. אך האור שמח הסיק אחרת שאין כל פשיעה בזמן ההנחה, אז נהג כשורה, אלא בשעת השכחה, וזהו שומר שפשע וחייב.
## במשפט הישראלי
הדין הישראלי קובע כי כל רשלנות בשמירה מחייבת את השומר. הדין הישראלי משתמש במונח רשלנות כדי לא לערבב את המושג "פשיעה" עם הדין הפלילי, אך למעשה כל דיני הפשיעה, ובתוכם הכלל "כל לא ידענא פשיעותא היא", חלים גם מדין רשלנות במשפט הישראלי.
## הערות שוליים

קטגוריה:משפט עברי: דיני שומרים
קטגוריה:כללים ועקרונות במשפט העברי
קטגוריה:בבא מציעא: סוגיות תלמודיות
דוב ים (סוג)

**דוב ים** או **דֹּב-יָם דְּרוֹמִי** (שם מדעי: *Arctocephalus*) הוא סוג של טורפים ימיים הנכללים בתת-המשפחה דובי ים (*Arctocephalinae*) וכולל את כל בני תת-המשפחה למעט המין דוב ים צפוני. סוג זה כולל את כל מיני דובי הים החיים בחצי הכדור הדרומי ובאנטארקטיקה.

## מיון
* סוג **דוב ים** (*Arctocephalus*)
** מין: דוב ים דרום אמריקני (*Arctocephalus australis*)
** מין: דוב ים ניו זילנדי (*Arctocephalus forsteri*)
** מין: דוב ים גלאפגוס (*Arctocephalus galapagoensis*)
** מין: דוב ים אנטארקטי (*Arctocephalus gazella*)
** מין: דוב ים חואן פרננדס (*Arctocephalus philippii*)
** מין: דוב ים איוני (*Arctocephalus pusillus*)
** מין: דוב ים גואדלופה (*Arctocephalus townsendi*)
** מין: דוב ים תת-אנטארקטי (*Arctocephalus tropicalis*)

## גלריה

קובץ:Furseals1.jpg|דוב ים דרום אמריקני
קובץ:New Zealand Fur Seal pup (Arctocephalus forsteri), wet.jpg|דוב ים ניו זילנדי
קובץ:Galápagos fur seal (4229129006).jpg|דוב ים גלאפגוס
קובץ:Antarctic Fur Seals fighting (5810832994).jpg|דוב ים אנטארקטי
קובץ:Lobo fino.jpg|דוב ים חואן פרננדס
קובץ:Cape Cross, seal.jpg|דוב ים איוני
קובץ:Arctocephalus townsendi.jpg|דוב ים גואדלופה
קובץ:Arctocephalus tropicalis CrozetIslands male.jpg|דוב ים תת-אנטארקטי


## קישורים חיצוניים

*מידע טקסונומי מאתר animal diversity

## הערות שוליים

קטגוריה:טקסונים שתוארו בידי פרדריק קיוויה
קטגוריה:אוטריים
קטגוריה:בעלי חיים שתוארו ב-1826
עדי (עמותה)

[שמאל|ממוזער|250px|[סמלילה הקודם של העמותה]]
שמאל|ממוזער|250px|תעודת רישום העמותה
**עדי** (שבעבר נקראה "**עלה**", או "עלה - עזר לילד המיוחד") היא עמותה ישראלית העוסקת בסיעוד, בדיור ובסיוע פרא-רפואי לחולים ולמוגבלים, ומתמחה בלוקים במוגבלות שכלית התפתחותית עם מורכבות רפואית וקשיים פיזיים.

## הקמה
רשת מעונות עדי הוקמה בשם "עלה" בשנת 1982, על ידי הורים לילדים עם מוגבלות שכלית התפתחותית, במטרה להוות בית חם ולתת מענה טיפולי ושיקומי לאוכלוסייה זו. בשנת 2020 העמותה שינתה את שמה לעדי.

## התרחבות
עדי מפעילה ברחבי הארץ ארבעה מרכזים המעניקים טיפול מקצועי ליותר מ-850 תינוקות, ילדים, מתבגרים ומבוגרים. המרכזים הם בירושלים, בבני ברק, בגדרה ובנגב. הם פועלים בסטטוס מלכ”ר ומעניקים שירותים בתחומי הרפואה, הסיעוד, הפרא רפואי, השיקום, החינוך המיוחד ופעילויות הפנאי לאוכלוסיות אלה.

בנוסף, מפעילה עדי מרפאות אמבולטוריות לטיפול בילדי הקהילה.

במרכזי עדי ברחבי הארץ מועסק צוות מקצועי שלו התמחות ספציפית בתחומים הנדרשים. הצוות כולל: מורות, גננות, סייעות שיקומיות, פיזיותרפיסטיות, מרפאות בעיסוק, קלינאיות תקשורת, הידרו-תרפיסטים, תזונאים, רופאים, אחיות, צוות פסיכו-סוציאלי ומטפלים רגשיים במוזיקה, אמנות ועוד.

הפעילות מבוססת, לדברי העמותה, על אמונה חזקה ביכולותיהם של המטופלים להגיע להישגים ולחיות חיים נוחים, איכותיים ומאושרים ככל האפשר, זאת תוך שמירה על כבודם העצמי, טיפוח אישיותם ושילובם במשפחה, בחברה, ובקהילה. הנהלת עדי מעודדת את בוגריה להיות חלק יצרני בחברה הישראלית. הם עוסקים, בין השאר, בהכנת מוצרי יודאיקה ופריטי נוי בעבודת יד, הנמכרים ליחידים, לארגונים ולחברות כשי עם ערך מוסף. במעונות ירושלים, בני ברק וגדרה מאוכלסים ילדים מגילאי 0–21, ובנגב מאוכלסת האוכלוסייה הבוגרת.

יו"ר ומייסד העמותה הוא הרב אליעזר פישהוף, מנהל העמותה כיום הוא יהודה מרמורשטיין.

## סניפי עדי
הסניף בבני ברק היה הראשון שנפתח והוא מונה נכון ל-2014 למעלה מ-200 פעוטות, ילדים, מתבגרים ובוגרים המשולבים במסגרות החינוך השונות. חלק מילדים אלה מתגוררים בפנימייה של המקום וחלקם חוזרים לביתם בכל סוף יום. בעדי בני ברק ניתן למצוא: מעון יום שיקומי, גנים, בית ספר, בניין המשרת את הבוגרים אשר סיימו את לימודיהם במקום, פנימייה, מחלקה סיעודית מורכבת, מרפאה לטיפולים פרא-רפואיים ועוד..

עדי ירושלים - מונה כ-80 ילדים בגילאי 0–40. המקום הוא פנימייה עבור הילדים אשר חוזרים לעיתים הביתה (לשבתות, חגים ועוד). ובמסגרתו יוצאים גם לפעילויות רבות מחוצה לו. בנוסף במקום בית ספר עבור חלק מהדיירים. הילדים במעון סובלים ממוגבלות שכלית התפתחותית וזקוקים לסיוע סיעודי 24 שעות. בעדי ירושלים ישנה התנדבות פעילה ורחבה של מתנדבים.

עדי גדרה - הוקם בשנת 1995 ומונה כ-95 ילדים. המעון נותן שירות לבוגריו אשר סיימו את לימודי החינוך המיוחד ומעניק להם פעילויות פנאי וחברה.

עדי נגב - משמש ככפר שיקומי למבוגרים בעלי לקות שכלית המשולבת עם לקות נוספת, אשר מוקם בו בית חולים שיקומי בשם בית החולים עדי נגב.

## קישורים חיצוניים
* 
* סיפורה של עמותת עדי - ארכיון דיגיטלי על ציר זמן, באתר עמותת עדי.
* 
* 
* 
* 
* 
* 

קטגוריה:ישראל: עמותות
קטגוריה:ישראל: ארגוני עזרה
קטגוריה:ארגונים מסייעים ללוקים במוגבלות שכלית התפתחותית
קיילב לנדרי ג'ונס

**קיילב לנדרי ג'ונס** (אנגלית: ** Caleb Landry Jones**; נולד ב-7 בדצמבר 1989) הוא שחקן ומוזיקאי אמריקאי. הוא התפרסם מתפקידיו בסרטים "אקס-מן: ההתחלה" (2011), "תברח" (2017), "שלושה שלטים מחוץ לאבינג, מיזורי" (2017), "לכודים תחת אש" (אנ') (2020), "פינץ'" (2021) ומדמותו של הרוצח מרטין בריאנט (אנ') בסרט "ניטראם" (אנ') (2021), עבורו זכה ג'ונס בפרס השחקן הטוב בפסטיבל הקולנוע בקאן. 

## ביוגרפיה
קיילב לנדרי ג'ונס נולד ב-7 בדצמבר 1989 גרלנד, טקסס, בנם של פטריק וסינדי ג'ונס. בילדותו התגוררה משפחתו בעיר ריצ'רדסון, שם גדל, ושם פגש מאוחר יותר את רוברט הדסון והקים את להקת הפולק הרוק הניסיונית "Robert Jones".

לאחר שמצא הצלחה מסוימת כשחקן, ג'ונס עבר ללוס אנג'לס כדי להמשיך את הקריירה שלו בקולנוע.

## קריירה
ג'ונס התפרסם לראשונה בשנת 2010 בסרט האימה "גירוש השדים האחרון" ובחמישה פרקים סדרת הדרמה הספורטיבית "אורות ליל שישי". 

ב-2011 שיחק בסרט גיבורי העל "אקס-מן: ההתחלה" בתור המוטאנט בעל היכולות הווקליות העל קוליות באנשי.

בשנת 2017 שיחק בסרט האימה "תברח" של הבמאי ג'ורדן פיל וכן שיחק לצד טום קרוז בסרט "תוצרת אמריקה".

בשנת 2021 שיחק בסרט הדרמה האוסטרלי "ניטראם" אודות טבח פורט ארתור שאירע בשנת 1996. ג'ונס גילם את מרטין בריאנט שירה למוות ב-35 אנשים ביניהן שתי ילדות. על משחקו, זכה ג'ונס בפרס השחקן הטוב בפסטיבל הקולנוע בקאן שחל ביולי 2021. 

## דיסקוגרפיה

### אלבומי אולפן

* 2020: *The Mother Stone*
* 2021: *Gadzooks Vol. 1*
* 2022: *Gadzooks Vol. 2*

## פילמוגרפיה

### קולנוע

### טלוויזיה

## קישורים חיצוניים

קטגוריה:אמריקאים ילידי טקסס
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה מטקסס
קטגוריה:מוזיקאים אמריקאים
קטגוריה:מתופפים אמריקאים
קטגוריה:אמריקאים שנולדו ב-1989
דוב ים ניו זילנדי

**דוב ים ניו זילנדי** (שם מדעי: *Arctocephalus forsteri*) הוא מין דוב ים החי בחופי ניו זילנד ודרום אוסטרליה. ניתן למצוא מושבות של זכרים בלבד גם בחופי קלדוניה החדשה.
## מאפיינים
דוב הים הניו זילנדי הוא יונק גדול. משקלם הממוצע של הזכרים 126 ק"ג, אך נצפו אף פרטים במשקל 250 ק"ג. הם מגיעים באורכם לעד שני מטרים. משקלן הממוצע של הנקבות 30–50 ק"ג ואורך גופן 1.5 מטר. משקל הגורים כ-3.3-3.9 ק"ג ואורך גופם כ-40 עד 55 ס"מ. הם נגמלים מיניקה בסביבות גיל 290 יום, ובגיל זה מגיעים הזכרים למשקל 14.1 ק"ג והנקבות למשקל 12.6 ק"ג.

למרות מראהו המגושם, דוב הים מהיר מאוד, שיניו חדות וידוע על מספר בני אדם שננשכו על ידיו.

דוב ים זה ניצוד מהרגע שהאירופאים גילו את ניו זילנד ועד לסוף המאה ה-19, אז הגיע אוכלוסיית דוב הים הניו זילנדי ל-10% מהאוכלוסייה המקורית. בניו זילנד דוב הים מוגן משנת 1978 תחת חוק "ההגנה על יונקים ימיים".
## קישורים חיצוניים

## הערות שוליים

קטגוריה:טקסונים שתוארו בידי רנה לסון
קטגוריה:אוטריים
קטגוריה:ניו זילנד: יונקים
קטגוריה:בעלי חיים ימיים בדרום אוסטרליה
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1828
חוק התארים 1963

**חוק התארים 1963** (באנגלית: **Peerage Act 1963**) הוא חוק של הפרלמנט הבריטי שמאפשר לאצילים לוותר על תוארי האצולה שלהם והנהיג רפורמה בזכאות לחברות בבית הלורדים.

## ויתור על תואר
שמאל|ממוזער|150px|טוני בן שרצונו לוותר על תוארו שקיבל בירושה הביא לחקיקת החוק
החוק נחקק כתוצאה משתדלנות של טוני בן שהיה חבר בית הנבחרים הבריטי מטעם מפלגת הלייבור. ב-1960 אביו נפטר והוא ירש ממנו את התואר ויקונט סטרנגייט'. כפועל יוצא הוא איבד את מושבו בבית הנבחרים - מכיוון שאדם בעל תואר אצולה לא יכול להיות חבר בו - והפך אוטומטית לחבר בית הלורדים. בן לא היה מרוצה מכך, וכתוצאה משתדלנותו נחקק חוק שמאפשר לאדם לוותר על תואר שקיבל בירושה.

האציל שמעוניין לוותר על תוארו חייב לעשות זאת בתקופה של שנה לאחר שירש את התואר או אם היה צעיר מגיל עשרים ואחד לעשות כך שנה לאחר שהגיע לגיל הזה. אנשים שירשו תואר לפני חקיקת החוק ומעוניינים לוותר עליו צריכים לעשות זאת בטווח של שנה מחקיקת החוק.

הוויתור על התואר הוא בלתי הפיך ומזמן הוויתור בעל התואר לשעבר ואשתו לא זכאים לעשות שום שימוש בתואר או ליהנות מכל הטבה שנובעת מהחזקת התואר, ובאופן דומה לא חלות עליהם ההגבלות שנובעות מהחזקה בתואר האצולה. כמו כן אי אפשר להעניק לאדם שוויתר תואר אצולה העובר בירושה נוסף. עם מותו של האדם שוויתר התואר עובר לאדם הבא אחריו בסדר הירושה לתואר האצולה שעליו הוא ויתר.

## בית הלורדים
מאז האיחוד של ממלכת סקוטלנד וממלכת אנגליה נקבע שלא כל האצילים הסקוטיים יוכלו לשבת בבית הלורדים של המדינה המאוחדת אלא שמספרם יוגבל לשישה עשר, שיבחרו על ידי אצילי סקוטלנד לכהן בבית הלורדים. החוק ביטל את ההסדר הזה והשווה את מעמדם של האצילים בסקוטים בבית הלורדים לזה של האצילים האנגליים והבריטיים.

כמו כן החוק השווה את מעמדן של נשים שירשו תואר אצולה בזכות עצמן (suo jure) למעמדם של עמיתיהן הגברים. קודם לכן נשים שירשו תואר אצולה יכלו לכהן בבית הלורדים.

## קישורים חיצוניים
* החוק בארכיון החקיקה הבריטי
* נוסח החוק המלא (באנגלית)

קטגוריה:ערכים שבהם תבנית בריטניקה אינה מתאימה
קטגוריה:בית הלורדים
קטגוריה:חוקים העוסקים בבית הלורדים הבריטי
טבע נאות

200px|ממוזער|שמאל|סמליל החברה הקודם
**טבע נאות** היא חברה ישראלית לייצור נעליים וסנדלים. החברה ממוקמת בקיבוץ נאות מרדכי שבגליל העליון. נכון לאוקטובר 2024, החברה מחזיקה ב-55 חנויות, ומוצריה נמכרים בכ-150 נקודות מכירה מורשות בישראל. החברה מעצבת קו חדש של נעליים בכל שנה.

## היסטוריה
המפעל התחיל את דרכו בשנת 1942 בקיבוץ נאות מרדכי שבגליל העליון. את המפעל הקימו חברי קיבוץ עולים מאירופה, שייצרו את כל סוגי הנעליים לכל הקהלים: נשים, גברים וילדים.

בשנת 1998, בעת שהמפעל עמד בפני סכנת סגירה, החליט מיכאל אילוז, שמונה למנכ"ל החברה על שינוי האסטרטגיה השיווקית של החברה, ומעבר מנעלי נוחות קלאסיות לקונספט "פיל פרי" (Feel free) – נעליים נוחות אופנתיות, תחת המסר הפרסומי: "את הכי יפה כשנוח לך". השינוי האסטרטגי העביר את המפעל תהליך הבראה שהחזיר את רווחיותו.

בשנת 2006 רכשה קרן ההשקעות העולמית "שמרוק" את השליטה בטבע נאות. בבעלותה, ביצעה טבע נאות שתי רכישות משמעותיות נוספות בשנים העוקבות: בשנת 2008 רכשה טבע נאות את מותג הנעליים הגרמני Theresia M, על מנת לבסס את מעמדה באירופה. בשנת 2009 היא רכשה גם את מותג נעלי הבית דפנה, מתוך מטרה להציע ללקוחות בארץ ובעולם מוצרים משלימים.

בנעלי טבע נאות מדרך המעוצב כתשליל של כף הרגל. המדרך עשוי מחומרים גמישים ורכים, המשמשים לבלימת זעזועים ולמנח רגל נכון מבחינה אורתופדית. המנעלים עשויים מחומרים טבעיים כמו שעם, לטקס (גומי טבעי) ועורות המיוצרים באיטליה. המנעליים כולם עשויים בעבודת יד.

בשנת 2013 העסיקה טבע נאות בישראל כ־600 עובדים, מתוכם כ-400 עובדים תושבי הגליל.

החברה פיתחה רפידה נשלפת ייחודית, המיוצרת משעם טבעי ומשקלה מועט. הרפידה היא בעלת גמישות גבוהה, המאפשרת התאמה למבנה הרגל באופן מהיר.

טבע נאות זכתה פעמיים בפרס האפ"י, תחרות הפרסום והשיווק האפקטיבי, לראשונה בשנת 2006 בזכות האסטרטגיה החדשה - Feel Free. הפעם השנייה הייתה בשנת 2010 עבור המהלך השיווקי בשנת 2009.

בשנת 2011 זכה מיכאל אילוז בפרס התעשייה לתואר "מנכ"ל מצטיין" כאות הוקרה על תרומתו לתעשייה בישראל ועל הפריצה של טבע נאות בהנהגתו לשווקים בינלאומיים רבים.

## עשייה חברתית
בשנת 2012, זכתה טבע נאות בפרס אות הוקרה על מובילות חברתית וסביבתית הכוללת פעילות מתמשכת לטובת הקהילה והסביבה בצפון, ועל מעורבות המפעל ותרומתו למען החברה והקהילה בישראל.

החברה גם מקדמת תוכנית תרומות עולמית תחת השם '#NaotGivesBack', בה היא תורמת אלפי זוגות נעליים וסנדלים לארגוני צדקה שונים מדי שנה. לאחר מלחמת חרבות ברזל, תרמה אלפי זוגות נעליים לטובת המפונים מעוטף עזה.

## יצוא
בשוק הבינלאומי טבע נאות מוכרת בשם נאות (NAOT) כחברת הנעלה המתמחה בתחום הנוחות.

כיום, כ־75%
מהתוצרת של טבע נאות מיוצאת למגוון מדינות בהן ארצות הברית, אנגליה, גרמניה, יפן, סינגפור, אוסטרליה וקנדה. החברה מוכרת על ידי משרד הכלכלה כ"יצואן בכיר". בשנת 2010 זכתה החברה בפרס "יצואן מצטיין" מטעם בית הנשיא.

## קישורים חיצוניים

* 

*  
* 
* 
* חנה ריבקין-בריק, תיעוד מצולם של מפעל הנעליים, באתר הארכיון הציוני, 23 בדצמבר 2024

קטגוריה:התעשייה הקיבוצית
קטגוריה:נאות מרדכי
קטגוריה:ישראל: מותגי הנעלה
קטגוריה:חברות אופנה ישראליות
קטגוריה:ישראל: חברות שהוקמו ב-1942
רב חנינא מסורא

**רב חנינא מסורא** (נכתב בטעות "רבי" פעמים רבות) היה אמורא שחי בדור השביעי לאמוראי בבל, מחכמי סורא.

## לידתו
אודות לידתו מובא ב, כי אמו מרדה על בעלה, אך על פי ההלכה לא היו בה דיני "מורדת", מכיוון שדין "מורדת על בעלה" הוא דווקא באישה האומרת כי אינה חפצה להתגרש מבעלה אלא רוצה היא להישאר תחת בעלה אלא שרוצה היא לצער אותו ולכן היא מורדת מחיובי האישות המוטלים עליה, שרק אז כופים אותה לקיים את חיובי האישות, אך אם אומרת האישה שבעלה מאוס בעיניה ואינה חפצה בו אין כופין אותה, שכן אינה אשמה בכך שבעלה מאוס בעיניה ואין לחייב אותה להוותר אשתו של מי שאינה חפצה בו (ולפי שיטת רש"י אף כופין את הבעל לתת גט, אך רבינו תם חלוק על כך).

למרות זאת,  מר זוטרא שלפניו בא הבעל לדין תורה קבע את ההלכה לפי דעתו השונה שהיא שגם באישה כזו קיימים דין "מורדת", ולמרות זאת יצא ממנה האמורא רב חנינא מסורא. אם כי, חכמי התלמוד מסיקים כי אין להסיק ראיה ממעשה ספציפי זה, כי באופן רגיל בניה של אישה שמקיימת יחסי אישות תחת כפייה אינם יוצאים מוצלחים, הם "בני אנוסה" – אדם המקיים יחסי אישות עם אשתו באונס, או אפילו כשאינה מסכימה לכך באופן מלא" שעליהם נאמר "וברותי מכם המורדים והפושעים בי", אך שם - הייתה סייעתא דשמיא מיוחדת למר זוטרא שלא יצא מכשול תחת ידו ואף ההפך.

## תורתו
רב חנינא מסורא מוזכר בתלמוד פעמים בודדות:

אחת מהן היא בשאלה התלמודית מה דינו של אדם שאמר לשלוחו צא ומכור לי כור חיטים והלך השליח ומכר רק את חציו, האם מכיוון שמילא את מחצית משליחותו לא בטלה שליחותו או שמא אומרים שגם זה הוא שינוי מציווי המשלח שכן הוא רוצה שימכור השליח את כל הכור בבת אחת ולא בשתי פעמים כדי שלא ירבו שטרות על שמו. רב חנינא מסורא הביא ראיה מברייתא שבה  נפסק אודות אדם שגזל דינר של זהב מדמי הקדש, ונתן לשלוחו דינר של זהב ואמר לו הבא לי חלוק, והלך והביא לו בשלוש חלוק ובשלוש טלית שניהם מעלו, מהפסק ששניהם מעלו נראה כי לא רק השליח שקנה בחצי מהכסף דבר על דעת עצמו מעל, אלא גם הבעל הבית מעל בהקדש מכיוון שהחלוק שנקנה לצרכו ובשליחותו נחשב כנעשה על ידו, ומשם נראה כי גם כאשר השליח לא קיים את דברי המשלח במדויק רק את חלקם, וייתכן ובעל הבית יתנגד לכך מנימוק כל שהוא (במקרה זה - שמעדיף הוא חלוק יקר בשווי שש מאשר חלוק זול ופשוט יותר בשווי שלוש), העסקא קיימת. 

אך חכמי התלמוד דוחים את דבריו ומסבירים ששם מדובר שהשליח מצא שליח יוקרתי השווה באופן רגיל שש, והוא היה במבצע ועלה שלוש, כך שהוא קיים את שליחותו.

דיון אחר של רב חנינא מסורא שבו חכמי התלמוד מקבלים את דבריו להלכה הוא במסכת סוטה שם מסתפקים חכמי התלמוד אם אישה המורדת על דת משה ויהודית. צריכים התראה, או שמא מפסידים את כתובתם ללא התראה. רב חנינא מסורא הביא ראיה מפורשת מברייתא שבה נאמר שגם נשים אלו אינן מפסידות את כתובתן ללא התראה.

בתלמוד מוזכרת הנהגתו של רב חנינא מסורא בעניין איסור ריבית. הוא נהג להלוות כסף לסוחרים שקנו תבואה בכפרי בכמות השווה ארבעה זוזים ומכרו אותה בסורא במחיר שישה זוזים, ובתנאי שיעניקו לו עצמו את הסחורה במחיר זול יותר. בתלמוד הוסבר כי מותר היה לו לעשות כך מפני שתי סיבות: 1. הרווח במחיר הזול המוענק לסוחר קשור ישירות גם למלווה, שכן סוחר שברשותו כסף מזומן בכמות גדולה מוכר כסוחר בקלות ומוענקת לו סחורה במחיר סיטונאי. 2. מכיוון שהמוכרים יודעים שהקונה מוכר חלק מהסחורה במחיר הקרן הם מוכרים לו את הסחורה במחיר זול יותר - בלית ברירה - כדי שימשיך לקנות אצלם.

## הערות שוליים

קטגוריה:הדור השביעי לאמוראי בבל
דון קירשנר

**דון קירשנר** (באנגלית: **Don Kirshner**; 17 באפריל 1934 – 17 בינואר 2011) היה מפיק מוזיקלי יהודי אמריקאי ואחד ממעצבי הצליל של שנות השישים והשבעים במוזיקה הפופולרית האמריקאית. "האיש בעל אוזן הזהב" היה בעליה של חברת אלדון והעסיק בבניין בריל בניו יורק כמה מכותבי השירים המוכשרים והפורים ביותר באותה תקופה כקרול קינג, ג'רי גופין, ג'יימס טיילור, ניל סדקה וניל דיימונד. בעקבות "הפלישה הבריטית" (חדירת להקות בריטיות לארצות הברית ובראשן הביטלס) יצר את להקת המאנקיז. בשנות השבעים אירח בתוכנית הטלוויזיה שלו את המבצעים החשובים ביותר בעולם הפופ.

## תולדות חייו
קירשנר נולד ברובע הברונקס למשפחה יהודית ולמד מנהל עסקים בקולג' העירוני. ניסיונו הראשון בתעשיית המוזיקה היה ניהול הזמרת קוני פרנסיס אותה חיבר לחברו מימי בית הספר, בובי דארין, שגם את הקריירה שלו הזניק. מתוך תחושה שאין מספיק שירים טובים יצר יחד עם אל נוויס את חברת אלדון והחל לגייס כותבים. הכותבים הועסקו בחדרים קטנים בבניין בריל, כאשר קירשנר גורם להם להתחרות זה בזה על יצירת השיר שיהיה הלהיט הבא במצעד הפזמונים בכך יצר אווירה תחרותית מאוד אך גם יצירתית ופורה. הוא ידע להתאים את השירים לטעם הקהל ולבחור שירים שידע כי יהיו ללהיטים. שירים כ-"Will You Love Me Tomorrow" ו-"The Loco-Motion" הפכו ללהיטים בן לילה. את השירים ביצעו בעיקר להקות בנות כ"שנגרי-לה'ס" (the Shangri-Las), ה"רונט'ס" (the Ronettes) ה"קריסטלס" (the Crystals) ולהקת הבנים "הדריפטרס".

עם כניסת הביטלס לארצות הברית מכר קירשנר את אלדון לקולומביה רקורדס והיה לאחד האנשים העשירים ביותר בתעשיית המוזיקה. הוא נשאר ב"קולומביה" והחל לחפש את "התשובה האמריקאית לביטלס". במהלך 1966 פרסם בעיתונות וברשת הטלוויזיה NBC מודעות שקראו לבנים צעירים, מוזיקליים ונאים להתייצב למבחני בד. הוא בחר בארבעה, ויצר את להקת "המונקיס" (קרי "הקופים", כתובה בשגיאת כתיב כמו שהביטלס היא "חיפושיות" בשגיאת כתיב). הלהקה זכתה לפופולריות רבה ולמכירות שיא, שיריה נכתבו ברובם על ידי צוות כותבים שעבד עם קירשנר בבניין בריל. להיטה "I'm a Believer" (שנכתב על ידי ניל דיימונד), שדימה את סגנון הביטלס, שהה במקום הראשון במצעד בילבורד הוט 100 שבעה שבועות בדצמבר 1966 וינואר 1967 והיה אחד הסינגלים הבודדים שמכר 10 מיליון עותקים.

ב-1973 היה לטייקון תקליטים ויצר את חברת דון קירשנר הפקות (Don Kirshner Productions) במסגרתה פיתח תוכנית טלוויזיה בשם "קונצרט הרוק של דון קירשנר" (Don Kirshner's Rock Concert). התוכנית אירחה את מיטב המבצעים והלהקות של התקופה כהאיגלס, הראמונס, קיס, אבבא, הבי ג'יז, סליי אנד דה פמילי סטון, בילי ג'ואל, טינה טרנר, לינדה רונסטאדט ורבים אחרים. לאחר הופעה בתוכנית החתים קירשנר את להקת קנזס, בה ראה פוטנציאל מסחרי והפך אותה לאחת הלהקות המצליחות בעולם.

שינוי הטעם המוזיקלי וגיוונו ותחילת שידורי תחנת הטלוויזיה MTV הפכו את תוכניתו של קירשנר לרלוונטית פחות והיא הופסקה ב-1981.

קירשנר נפטר מדום לב בביתו שבבוקה ראטון, פלורידה, בינואר 2011.

## קישורים חיצוניים

* 

* 
* שובו של איש הלהיטים כתבה מוושינגטון פוסט, 2004 
* דון קירשנר וחברת אלדון מאתר ההיסטוריה של הרוק 
* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:מוציאים לאור של מוזיקה
קטגוריה:מפיקים מוזיקליים יהודים אמריקאים
קטגוריה:חברי היכל התהילה של הרוק אנד רול
קטגוריה:מוזיקאים יהודים אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-2011
טריסטן וילדס

**טריסטן פול מק וילדס** (באנגלית: **Tristan Paul Mack Wilds**; נולד ב-15 ביולי 1988) הוא שחקן, זמר-יוצר ומפיק מוזיקלי אמריקאי. ידוע בעיקר בשל תפקידיו כמייקל בסדרת הפשע "הסמויה" מבית HBO וכדיקסון בסדרה "90210".

## ביוגרפיה
וילדס נולד וגדל בסטטן איילנד, ניו יורק, ניו יורק שבארצות הברית. אימו, מוניק מונקיון, היא אפרו-דומיניקנית והיא ממוצא אירי ואילו אביו, פול וילדס, הוא אפרו-אמריקאי. הוא החל לשחק בגיל 7 בעקבות אחיו הגדול.

## קריירה
תפקידו המשמעותי והרשמי הראשון היה ב-2005 בסדרה Miracle's Boys שהציגה בערוץ הנוער של ניקלודיאון.

בשנת 2006 החל לגלם את הדמות של מייקל בסדרת הדרמה של HBO "הסמויה", ולאחר שזו הסתיימה, הוא שיחק בתיאטרון ומיד לאחר מכן החל לגלם את דיקסון וילסון בסדרת הספין אוף של בוורלי הילס 90210, "90210" שמשדרת ברשת The CW.

הוא השתתף בקליפ לשיר "Teenage Love Affair" מ-2007 של הזמרת אלישה קיז בקליפ לשיר "Roc Boys" מ-2009 של ג'יי זי מאלבומו American Gangster, בקליפ לשיר "Ghetto Mindstate" של ליל פליפ, בקליפ לשיר "Pretty Girls" של הראפר וייל, ובקליפ לשיר "How to Love" מ-2011 של ליל ויין בו השמיע גם את קולו, בקליפ לשיר "Hello" מ-2015 של הזמרת אדל בבימויו של קסבייה דולן. הוא הופיע גם בקמפיין אשר קורא לאנשים צעירים לצאת להצביע לצד ג'סיקה אלבה והיידן פנטייר.

הוא הופיע בין היתר בסרטים "חצי נלסון" (2006) ו"החיים הסודיים של הדבורים" (2008), סרט אשר מבוסס על ספר באותו השם מאת סו מונק קיד.

וילדס חתם על חוזה עם חברת התקליטים "Ten2one" ובינתיים הוציא שני שירים: "Fall 4 her" שנכתב על ידי ריקו לאב ו-"Runaround" שנכתב על ידי וילדס וריאן טובי. שני השירים הופקו על ידי Dre & Vidal. שניים משיריו, "2 Girls" ו-"Kim" הופיעו בעונה הרביעית של *[[90210]]*.

בשנת 2017 החל לשחק במיני-סדרה "יריית פתיחה" ברשת FOX.

## פילמוגרפיה
### קולנוע

### טלוויזיה

## דיסקוגרפיה
### אלבומי אולפן
* New York: A Love Story (2013)
* AfterHours (2017)

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סטטן איילנד: אישים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים-יוצרים אמריקאים
קטגוריה:זמרים אפרו-אמריקאים
קטגוריה:מפיקים מוזיקליים אמריקאים
קטגוריה:אמריקאים ממוצא דומיניקני
קטגוריה:אמריקאים שנולדו ב-1988
אגרון (פירושונים)

קטגוריה:שמות משפחה עבריים
קטגוריה:שמות משפחה המבוססים על השם אהרן
אגרון (מערכת מידע)

שמאל|ממוזער|250px|דף מהתוכנה
**אגרון** היא מערכת מידע בלתי חוקית שהופצה דרך האינטרנט בשנת 2006, ומכילה נתונים ממאגרי המידע של מרשם האוכלוסין הישראלי, על כלל אזרחי ותושבי ישראל דאז. באמצעות התוכנה ניתן לבצע שאילתות וחיתוכים מתוחכמים לפי פרמטרים על כלל אזרחי המדינה ולעקוב אחר קשרי המשפחה המלאים לדורותיהם. התוכנה הופצה בחופשיות באתרי אינטרנט שונים, והגיעה לישראלים רבים.

למאגר אגרון קדמו מספר הדלפות שונות של מאגרי הנתונים בשם "מרשם", "רישומון", "חיפושון", "פנקס בוחרים". ההדלפות הראשונות הופצו עוד בשנת 1994 דרך תקליטורים.

## תוכן המאגר
מאגר הנתונים מכיל, עבור כ-9 מיליון אזרחים במדינה (אזרחים חיים, וכאלה שנפטרו):
# שם מלא
# מספר תעודת זהות
# מספר טלפון (לא תמיד)
# כתובת מגורים
# תאריך לידה, תאריך עלייה ותאריך פטירה
# פרטי קרובי המשפחה
# מין
# מצב משפחתי (נשוי/רווק/גרוש/אלמן)
# ארץ לידה

ישנן מספר גרסאות לתוכנה, וכמות הפרטים והעיצוב משתנים מגרסה לגרסה.

## החקירה אחר מקור הדליפה
בשנת 2009 החלה חקירה של הרשות למשפט, טכנולוגיה ומידע (רמו"ט; כיום קרויה הרשות להגנת הפרטיות) במשרד המשפטים למקור ההדלפה, ובתחילה נטען מצד משרד הפנים שההדלפה נעשתה ככל הנראה על ידי אחת המפלגות, אשר קיבלה את פנקס הבוחרים לשם תהליך הבחירות. חקירת משרד המשפטים גילתה בסופו של דבר, שהמקור למידע הוא אכן מאגר מרשם האוכלוסין, ומאגר זה נגנב על ידי עובד מיקור חוץ של משרד הרווחה, אשר לקח את המידע לביתו, והתקין אותו במקום עבודתו החדש. בביתו של אותו עובד נמצאו מסמכים רגישים נוספים, אשר הבולט שבהם הוא פנקס האימוץ של מחוזות ירושלים ותל אביב. החקירה הובילה לחמישה חשודים נוספים, חלקם מתכנתי מחשבים, שהואשמו בעבירות פגיעה בפרטיות ועבירות נוספות בשל חלקם בהפיכת מרשם האוכלוסין של מדינת ישראל לתוכנה ידידותית לציבור.

במאי 2012 הוגש כתב אישום נגד שישה נאשמים בהעתקת המאגר של מרשם האוכלוסין והפצתו. נאשם אחד הורשע במסגרת עסקת טיעון ונגזרו עליו 5 חודשי עבודות שירות, מאסר על תנאי וקנס כספי של 50,000 ש"ח. על שני נאשמים נוספים שהורשעו בעסקת טיעון נגזרו עונשים דומים.

ב-30 בינואר 2014 הורשע במסגרת הסדר טיעון מאיר ליוור, שפרסם את תוכנת האגרון לציבור הרחב באמצעות האינטרנט, בעבירות של פגיעה בפרטיות ושיבוש מהלכי משפט. הוא נדון ל-18 חודשי מאסר. בפברואר 2014 הורשע בפרשה שלום ביליק, העובד שהעתיק את המאגר במשרד הרווחה ובכך החל את תהליך הפצתו. בספטמבר 2017 נגזרו על ביליק שנת מאסר בפועל, מאסר על-תנאי וקנס בסך 100 אלף ש"ח. בקשת רשות ערעור שלו לבית המשפט העליון נדחתה. בהחלטתו כתב השופט ג'ורג' קרא: "בשים לב לכך שהמבקש היווה 'גורם בלעדיו אין' בהפצתה של נגזרת מרשם האוכלוסין לרשת האינטרנט, פעל תוך מעילה באמון שניתן לו במסגרת עבודתו, והביא לחשיפתו של מידע חסוי תוך פגיעה בפרטיותם של יחידי הציבור ואף סיכון ביטחון המדינה, אני סבור כי האיזון שערכו הערכאות הקודמות ראוי, ולא מצאתי כי מתעורר חשש לעיוות דין או כי ישנה סטייה ניכרת ממדיניות הענישה הראויה."

## הסכנות בדליפת המידע
לפי משרד המשפטים, המידע הכלול באגרון מקל מאוד על פעולות זיוף והונאה, ואף מכיל מידע על אנשים אשר זהותם אמורה הייתה להישמר חסויה מטעמים ביטחוניים.

התוכנה מקלה ומאפשרת כמעט לכל אדם לבצע דוקסינג על אזרחים ישראלים בצורה יעילה ביותר בעזרת המידע הקיים במאגר, אשר מוביל למגוון סיכונים.

## קישורים חיצוניים

* 
* 
* מערכת ניוזגיק, פוענחה פרשת הדלפת מרשם האוכלוסין, באתר ניוזגיק, 24 באוקטובר 2011
* 
* 
* 

## הערות שוליים

קטגוריה:ישראל: מאגרי נתונים
קטגוריה:פרצות נתונים
קטגוריה:משרד הפנים
קטגוריה:מערכות מידע
קטגוריה:מרשם אוכלוסין
יחס אצבעות

שמאל|ממוזער|250px|יד בה האצבע המורה קצרה מן הקמיצה כך שיחס 2D:4D קטן, מה שמצביע על חשיפה תוך רחמית גבוהה לטסטוסטרון
**יחס אצבעות** (**2D:4D**) הוא היחס בין אורך האצבע השנייה (המורה) לבין אורך האצבע הרביעית (הקמיצה), והוא נמדד בדרך כלל ממקום החיבור של האצבע לכף היד עד לקצה האצבע. קיימת טענה כי היחס מושפע מהחשיפה לאנדרוגנים, כגון טסטוסטרון, בעת ההתפתחות ברחם, כך שניתן להשתמש ביחס זה כאומדן גס לחשיפה לאנדרוגנים תוך רחמיים. יחס 2D:4D נמוך מורה על חשיפה גבוהה יותר לאנדרוגנים. 2D:4D מחושב על ידי מדידת אורך האצבע המורה והקמיצה ביד ימין וחלוקתם זה בזה. אם האצבע המורה היא הארוכה מבין השתיים היחס יוצא גדול מאחד ואם הקמיצה ארוכה יותר היחס יוצא קטן מאחד.

יחס 2D:4D הוא צורה של דו-צורתיות זוויגית באדם: אצל גברים האצבע המורה בדרך כלל קצרה מן הקמיצה, ואצל נשים היא בדרך כלל שווה לה או ארוכה ממנה. מגוון מחקרים הדגימו קשר בין יחס 2D:4D לבין תכונות פיזיות והתנהגויות מסוימות.

מחקר שערך פרופ' ג'ון מאנינג עם חוקרים מהאוניברסיטה הרפואית בפולין ובית החולים האוניברסיטאי בשוודיה, בדק את הקשר בין יחסי האצבעות הרביעית (קמיצה) ואצבע השנייה לבין חומרת מחלת הקוביד-19. החוקרים הבחינו כי מטופלים עם אצבע רביעית קצרה ביחס לאצבע השנייה, "נשית יותר", נוטים לחוות תסמינים חמורים של קוביד-19 המובילים לאשפוז.

## קישורים חיצוניים

*גיל גרינגרוז, היחס בין האצבע המורה לקמיצה כמנבא של הצלחה ספורטיבית, הומו סאפיינס, 22 באוקטובר 2011
* 
*רועי פרבשטיין, מה אומר אורך האצבעות שלכם על האישיות שלכם?, באתר "פטריה", 9 בספטמבר 2021

## הערות שוליים

קטגוריה:אצבעות
קטגוריה:הורמונים
קטגוריה:יחסים ביולוגיים
אקס פקטור

**אקס פקטור** הוא תעתיק עברי למונח **X Factor** באנגלית, שפירושו המילולי הוא "גורם X", ומרמז על תכונה קשה לתיאור אך נדרשת או רצויה (ממישהו או ממשהו).
דסטין מיליגן

[שמאל|ממוזער|250px|מיליגן, 2008. בפרמיירה לסדרה "[90210"]]
**דסטין ואלאס מיליגן** (באנגלית: **Dustin Wallace Milligan**; נולד ב-28 ביולי 1985) הוא שחקן קולנוע וטלוויזיה קנדי, ידוע בשל תפקידו בתור אית'ן וורד בסדרת הנוער "90210" (2009-2008), ובזכות תפקידו בתור טד מולינס בקומדיית המצבים "שיט'ס קריק" (2020-2015).

## ביוגרפיה
מיליגן נולד בילונייף, הטריטוריות הצפון-מערביות בקנדה, בנם של בריאן מיליגן ושל ג'ין ואלאס, חברת מועצת העיר ילונייף לשעבר.

## קריירה
מיליגן מוכר בזכות גילומו של טד מלנס בסדרה ״שיט׳ס קריק״ ושל אית'ן וורד בסדרה של CW "90210", הספין-אוף של אופרת הסבון משנות התשעים "בוורלי הילס 90210". הוא הוצא מהסדר בסוף העונה הראשונה.

הוא השתתף בין היתר בסרטים "יעד סופי 3" (2006), "חלקלק" (2006), "אפקט הפרפר 2" (2006), "לך תבין נשים" (2007), "התנפצות" (2007), "השליחים" (2007) ו"תמצית" (2009).

מיליגן כיכב בדרמת המתח קצרת הימים "Runaway" מבית CW שעלתה לשידור בספטמבר 2006, אך בוטלה כבר באוקטובר לאחר ששודרו רק שלושה מתוך תשעת הפרקים שהופקו.

הוא כיכב בסרט של CTV רשת הטלוויזיה הקנדית "Eight Days To Live", שבו גילם את ג׳ו ספרינג, בנה הנעדר של תרזה ספרינג, (המגולמת ע״י הכוכבת קלי רואן שידועה כאם בסדרה The O.C.) בנוסף, הופיע בתפקידי משנה בסדרות הטלוויזיה The Days, Andromeda, The Dead Zone, Alice, I Think, Supernatural ובסדרה של CBC Da Vinci’s City Hal.
[ממוזער|מיליגן ב 2011 בבכורה של הסרט ''[:en:Repeaters|Repeaters'']]
בשנת 2013 השתתף בווידאו קליפ לשירה של דמי לובאטו "Made in the USA".

בשנת 2015 החל לגלם את דמותו של הווטרינר טד מולינס בקומדיית המצבים הקנדית זוכת פרס אמי "שיט'ס קריק".

בשנת 2018 שיחק במותחן הפשע-קומי "בקשה מסתורית".

## חיים אישיים
בשנים 2008–2010 מיליגן יצא עם השחקנית האמריקאית ג'סיקה סטרופ ששיחקה לצדו בסדרה "90210".

החל מאוקטובר 2010 מיליגן נמצא בזוגיות עם השחקנית אמנדה קרו.

## פילמוגרפיה
### קולנוע

#### טלוויזיה
ממוזער|250px|מיליגן לצד צוות שחקני הסרט "Repeaters" (2010)

## קישורים חיצוניים

* 

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1985
מכפיל PEG

**מכפיל PEG** (Price/Earnings to Growth) הוא היחס בין מכפיל הרווח של חברה לשיעור הצמיחה שלה.

מכפיל ה-PEG מחושב בצורה הבאה:
:\rm PEG\ Multiple = \frac{PE\ Multiple}{Expected\ Growth\ Rate}

כאשר:
* PE Multiple – מכפיל הרווח של החברה,
* Expected Growth Rate – שיעור הצמיחה החזוי ברווח הנקי של החברה.

תחת הקירוב שמכפיל הרווח עומד ביחס ישר לצמיחה החזויה, השימוש במכפיל ה-PEG אמור לנטרל את השפעת הצמיחה החזויה. כלומר, לחברות הנבדלות ביניהן רק בשיעור הצמיחה יהיו מכפילי PEG זהים ומכפילי רווח שונים (החברה עם שיעור הצמיחה החזויה הגבוה יותר תהיה בעלת מכפיל רווח גבוה יותר).
## דוגמה מספרית
בהינתן שתי חברות, שלשתיהן יחס PR של 0.5 ומחיר הון עצמי בגובה 20%. שיעור הצמיחה החזוי של אחת מהן הוא 5% ושל השנייה 15%. מכפילי הרווח שלהן שונים משמעותית:
*בחברה הראשונה:
*:{PE}_1 = PR\cdot\frac{1+g_1}{R_e-g_1} = 0.5\cdot\frac{1.05}{0.2-0.05} = 3.5
*ובחברה השנייה:
*:{PE}_2 = PR\cdot\frac{1+g_2}{R_e-g_2} = 0.5\cdot\frac{1.15}{0.2-0.15} = 11.5

לעומת זאת, מכפילי ה-PEG:
*בחברה הראשונה:
*:{PEG}_1 = \frac{{PE}_1}{g_1} = \frac{3.5}{5} = 0.7
*ובחברה השנייה:
*:{PEG}_2 = \frac{{PE}_2}{g_2} = \frac{11.5}{15} = 0.76

בשל העובדה שלא מתקיים יחס ליניארי לחלוטין בין מכפיל הרווח לשיעור הצמיחה, מכפילי ה-PEG שקיבלנו אינם זהים, אך הם עדיין מבטאים דמיון רב בין שתי החברות שנבדקו, כצפוי.

## הגורמים המשפיעים על מכפיל ה-PEG
פיתוח המשוואה המגדירה את מכפיל ה-PEG יביא אותנו לפירוק שלו לפי המשוואה הבאה:

\textrm{PEG\ Multiple}= PR \cdot \frac{1}{g} \cdot \frac{1+g}{R_e-g}

בגלל המבנה המיוחד של מכפיל ה-PEG, הוא נחשב למכפיל הרגיש ביותר לרמת ההשקעות הצפויה. חברה שצריכה להשקיע בחזרה חלק גדול מרווחיה כדי לשמר את הצמיחה שלה (צמיחה "יקרה") תהיה בהתאמה בעלת PEG נמוך יותר. אפשר לראות זאת בגרף הבא, אשר מציג את ההשפעה של עלייה בשיעור ההשקעות הנדרש (1 פחות יחס החלוקה), על שלושת המכפילים המוכרים: מכפיל הרווח, מכפיל ההון ומכפיל ה-PEG. כפי שניתן לראות, עלייה בשיעור ההשקעה משפיעה לרעה כל המכפילים, אך על מכפיל ה-PEG יותר מכולם.

PEG graph

## מספר הערות ביישום
* השיטה מניחה קשר ליניארי בין שיעור הצמיחה החזוי למכפיל הרווח, הנחה שאיננה נכונה. עדיין, ניתוח חברה באמצעות מכפיל ה-PEG יכול להיות מבוא לניתוח מעמיק יותר.
* שיעור הצמיחה בו משתמשים הוא שיעור הצמיחה החזוי לרווח הנקי, לא לנתון תפעולי מסוג כלשהו (כמו למשל מכירות או רווח תפעולי). מכפילים הוניים ומכפיל ה-PEG ביניהם, מתייחס לרווח שנוצר אשר רק לבעלי המניות (בעלי ההון העצמי) יש זכויות עליו.
* אין להציב במונה את מכפיל הרווח החזוי (שווי השוק חלקי הרווח החזוי) כיוון שהצמיחה בשנה הבאה כבר מגולמת בשיעור הצמיחה שנציב במכנה.

## ראו גם
* מכפיל רווח
* מכפיל הון

## הערות שוליים

קטגוריה:יחסים פיננסיים
יוסף הרפז

**יוסף (יוש) הרפז** (4 בדצמבר 1922 – 28 בספטמבר 1999) היה קצין צה"ל בדרגת אלוף-משנה. פיקד על חטיבת קרייתי ועל בית הספר לקצינים של צה"ל.
## ביוגרפיה
נולד בשם יוסף גולדברג בפולין. ב-1924 עלה ארצה וגדל בתל אביב. כנער התגייס להגנה ונמנה עם שורות החי"ש. במלחמת השחרור שירת כמפקד פלוגה ג׳ בגדוד 51 של חטיבת גבעתי, והשתתף בין היתר במבצע יואב. ב-1955 פיקד על מצעד צה"ל שנערך בתל אביב.

במלחמת סיני פיקד הרפז על חטיבה 4 (חטיבת קרייתי שעם קום צה"ל שינתה את שמה לחטיבה 4) והוביל אותה בלחימה בגזרה המרכזית של חצי האי סיני ובכיבוש קסיימה.

בשנת 1958 החליף הרפז את אברהם יפה בתפקיד מפקד בית הספר לקצינים וכיהן בתפקיד זה עד 1960. שירת כראש מטה פיקוד המרכז והשתחרר משירות הקבע ב-1964. לאחר שחרורו שימש כראש אגף ארגון ומינהל בחברת מקורות.

במלחמת ששת הימים נקרא לפקד שוב על חטיבה 4 לאחר שמשה יטבת מפקד החטיבה נפצע בקרב. הרפז הוביל את החטיבה בהמשך הקרבות בחזית הירדנית.

באוגוסט 1967, מונה על ידי נשיא האוניברסיטה העברית, אברהם הרמן, למנכ"ל האוניברסיטה. בתפקיד זה ניצח על בנייתו של קמפוס הר הצופים של האוניברסיטה. לאחר השלמת בניית הקמפוס נמתחה ביקורת תקשורתית על הפרויקט ונטען כי הקמפוס החדש טבוע בחותמו הצבאי של מי שהוביל את הקמתו והוא מהווה "אנדרטה לכיבוש ולשליטה ישראלית".

היה מנהל במפעלי המלט "נשר".

הרפז היה נשוי לרחל לבית ארליך ואב לשלושה.
נטמן בבית העלמין מורשה ברמת השרון.

## קישורים חיצוניים
* תמונת מצבתו באתר "נשמה"
;מאמריו
* יוסף הרפז, רשמי סיור בצבא שביצריה, מערכות.
* יוסף הרפז, תגובה למאמר "על טיפוח הלוחם הרגלי", מערכות.

## הערות שוליים

קטגוריה:אלופי-משנה בצה"ל
קטגוריה:מפקדי חטיבת קרייתי
קטגוריה:חיילי חטיבת גבעתי (תש"ח)
קטגוריה:מפקדי בית הספר לקצינים של צה"ל
קטגוריה:מפקדי חטיבות במלחמת ששת הימים
קטגוריה:מפקדי חטיבות במלחמת סיני
קטגוריה:ראשי מטה פיקוד המרכז
קטגוריה:מנכ"לי האוניברסיטה העברית
קטגוריה:ישראלים ילידי פולין
קטגוריה:אישים הקבורים בבית הקברות מורשה
קטגוריה:מפקדי פלוגות במלחמת העצמאות
קטגוריה:חיילי חיל הרגלים במלחמת סיני
קטגוריה:ישראלים שנולדו ב-1922
קטגוריה:ישראלים שנפטרו ב-1999
Jewish Review of Books

**Jewish Review of Books** הוא רבעון העוסק בספרות, תרבות ואקטואליה מנקודת ראות יהודית.

המגזין הושק ב-2010 וחברי המערכת אנשי רוח בעלי שם כמו לאון ויזלטיר, שלמה אבינרי, רות גביזון, מייקל וולצר ורות וייז. העורך הראשי הוא אברהם שוחר. 

כתב-העת ממומן בידי קרן תקווה עד ל-2022, כשהעיתון הפך לעצמאי וממון על ידי עמותת Jewish Review of Books, שעיקר מימונה מגיעה מקרן מנדל.

הוא נדפס בכ-30,000 עותקים.

העיתון The Jewish Week טוען כי כתב העת מעוצב "ללא בושה" על פי הדגם של כתב העת The New York Review of Books. 

הארווי פיקאר וטארה סייבל  חברו יחדיו לצייר סדרת קריקטורות עבור שני הגיליונות הראשונים של המגזין.

באתר האינטרנט Zeek נערכה סקירה של מאמרים בכתב העת The Jewish Review of Books וזו מצאה שבאופן עקבי מתפרסמות בו ביקורות מגמתיות נגד ספרים העוסקים ביהדות ליברלית, מתקדמת, פוסט-דתית או חילונית.

## קישורים חיצוניים
* 
* ג'ורדן מייקל סמית, "כתב עת פילוסופי יהודי נולד", פארווערטס, 19 בפברואר 2010
* אריק הרשטאל, "האם כתב העת החדש יכול למצוא את הנישה שלו?", The Jewish Week, 25 בפברואר 2010
* אריק הרשטאל, "ימיו האחרונים של הארווי פיקאר", The Jewish Week, 20 ביולי 2010

## הערות שוליים

קטגוריה:תרבות יהודית
קטגוריה:ספרות אמריקאית
קטגוריה:כתבי עת ספרותיים
קטגוריה:עיתונות יהודית
קטגוריה:קרן תקווה
קטגוריה:מגזינים שהוקמו בשנת 2010
GRAIL

[250px|ממוזער|שמאל|שיגור GRAIL על גבי משגר [דלתא 2 ב-10 בספטמבר 2011]]
**Gravity Recovery and Interior Laboratory** (בראשי תיבות: **GRAIL**) הייתה משימה לחקר הירח, חלק מתוכנית דיסקברי של נאס"א. המשימה כוללת שתי מקפות המקיפות את הירח וממפות את שדה הכבידה שלו באיכות גבוהה כדי שניתן יהיה לקבוע את הרכבו הפנימי של הירח. שתי חלליות ה-GRAIL שוגרו ב-10 בספטמבר 2011 על גבי משגר דלתא II מנמל החלל קייפ קנוורל. GRAIL-A נכנסה למסלול סביב הירח ב-31 בדצמבר 2011 ו-GRAIL-B נכנסה למסלול יום לאחר מכן, ב-1 בינואר 2012. ב-17 בינואר 2012 נבחרו שני שמות לשתי חלליות ה-GRAIL שהוצעו על ידי תלמידי כיתה ד' מבית הספר היסודי אמילי דיקנסון מבוזמן, מונטנה. השמות שנבחרו לחלליות הם **Ebb** (אֶבּ) ו-**Flow** (פְֿלוֹּ) ל-GRAIL A ו-B בהתאמה.

השלב המדעי של המשימה נמשך 88 יום, מ-7 במרץ 2012 עד 29 במאי 2012. מחקר מדעי נוסף החל ב-8 באוגוסט. לאחר סיום המשימה, החל תהליך פירוק של המקפות שנמשך 5 ימים, וב-17 בדצמבר שתי החלליות התרסקו על פני הירח. טכניקת סריקת שדה הכבידה של הירח דומה לזו ששימשה את החללית GRACE ומבנה החלליות מבוסס על מבנה החללית XSS-11.

בשונה ממשימות תוכנית אפולו ומשימות בלתי מאוישות אחרות, להן ארכו כשלושה ימים להגיע אל הירח, משימת GRAIL משתמשת במסלול נקודת לגראנז' L1 טרנס-ירחי שנמשך שלושה עד ארבעה חודשים. מסלול זה נבחר כדי לחסוך בדלק, להגן על הכלים שעל החללית וכדי להאט את החלליות בהגעה לירח כך שיכנסו למסלול נמוך מאוד של 50 ק"מ מעל פני הקרקע ושהמרחק בין שתי החלליות (שיגיעו לירח בהפרש של 24 שעות אחת מהשנייה) יהיה בין 175 ל-225 ק"מ. הקפדנות הלחוצה בקשר לתוכנית הטיסה של החלליות השאירה זמן מועט מאוד לתיקון שגיאות שהובילו לחלון שיגור שנמשך שנייה אחת פעמיים ביום.

החוקרת הראשית במשימת GRAIL היא מריה זובר מהמכון הטכנולוגי של מסצ'וסטס (MIT). התוכנית מנוהלת עבור נאס"א על ידי המעבדה להנעה סילונית (JPL) עלות התוכנית נכון לאוגוסט 2011 הייתה 496 מיליון דולרים.

## מטרות
חלליות ה-GRAIL משדרות אחת לשנייה ולכדור הארץ. על ידי מדידת המרחק בין שתי החלליות, ניתן יהיה למדוד את שדה הכבידה של הירח ואת מבנהו הגאולוגי. שדה הכבידה של הירח צפוי להיות ממופה בצורה חסרת תקדים.

### מטרות עיקריות
*מיפוי קרום וליתוספירת הירח.
*הבנת האבולוציה התרמית האסימטרית של הירח.
*קביעת המבנה התת-קרקעי של מכתשי פגיעה ומקור ריכוזיות המסה שלה.
*קביעת האבולוציה הנוכחית של הברסיה והמגמאטיזם של קרום הירח.
*קביעת מבנהו הפנימי של הירח.
*קביעת גבולות לגודלו של גלעין הירח.

שלב איסוף המידע של החלליות יימשך 90 יום שלאחריהם יחל שלב ניתוח המידע שיארך כ-12 חודשים. תוצאות ראשונות יחלו להגיע כ-30 יום לאחר סיום שלב איסוף המידע. המידע שיושג ממשימת GRAIL יסייע להבנת ההיסטוריה האבולוציונית של כוכבי הלכת הארציים.

## כלים מדעיים
***KBR** - מערכת מיפוי טווח Ka band.
***RSB** - אלומה לחקר רדיו.
***MoonKam** - מערכת וידאו דיגיטלית בעלת ארבעה ראשי מצלמות.

## ראו גם
*תוכנית דיסקברי
*LRO
*צ'אנדריאן 1

## קישורים חיצוניים

* 
* 

* אתר המשימה 
* דף המשימה באתר נאס"א 

## הערות שוליים

קטגוריה:משימות לחקר הירח
קטגוריה:תוכנית דיסקברי
יסעור אנטארקטי

ממוזער|במעוף.
**יסעורון אנטארקטי** (שם מדעי: *Thalassoica antarctica*) הוא מין עוף ימי יחיד בסוגו, השייך למשפחת היסעוריים. צבעו חום כהה ולבן. יסעור זה חי באנטארקטיקה ונפוץ במיוחד בים רוס וים וודל בעיקר סביב 15 מושבות. הם ניזונים מקריל, דגים ודיונונים קטנים.

יסעורון אנטארקטי הוא קרובם של המינים יסעור שלג, יסעור הכף והסוגים יסעור ענק ויסעור שחפי. כולם חולקים יחד תכונות דומות.
## אטימולוגיה
שם הסוג "Thalassoica" בא מיוונית ופירושו "חי בים". המילה "Petrel" שמשמעותה בעברית "יסעור", היא נגזרת של שליח הברית החדשה, פטרוס הידוע בסיפור ההליכה שלו על פני המים. דבר המזכיר את הרגל היסעורים, הנראים רצים על המים כדי להמריא.

## תיאור
אורכו של היסעורון עד 42 ס"מ והוא בעל ראש, גב, צידיים וגרון חומים. מקורם של יסעורים אלה שחור ומעוקל ורגליהם צהובות, גחונם לבן וזנבם לבן, קצוות הזנב והכנפיים שלהם חומות. הם מייצרים שמן קיבה המורכב משעוות אסטר וטריגליצריד המאוחסן בקיבת הבלוטות שלהם. דבר זה עוזר להם כנגד טורפים וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות.

היסעורון דג בים הפתוח דגים וקריל וקולט את מזונו מבלוטות ריח גדולות בבסיס מקורו. הוא גם בעל בלוטות מלח מעל הנחיריים, המפרישה תמיסת מלח החוצה מחוטמם, עקב כמות גבוהה של מים באוקיינוס שהם סופגים.

## קישורים חיצוניים

* יסעור אנטארקטי באתר BirdLife International
* יסעור אנטארקטי באתר Zipcodezoo
* יסעור אנטארקטי באתר אנטארקטיקה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יסעוריים
קטגוריה:עופות יחידים בסוגם
קטגוריה:אנטארקטיקה: עופות
רבי אלעזר בן דורדיא

רבי **אלעזר בן דורדיא** היה אדם שחי בתקופת התנאים כרשע וביום מותו חזר בתשובה. סיפורו מובא כברייתא בתלמוד הבבלי, ומשמש דוגמה בסיפורי מוסר השכל רבים כיצד אדם יכול לשנות את גורלו אפילו רגע קט לפני מותו ולהטות כף המאזניים מחובה לזכות. עוד משמש סיפורו דוגמה לכך שמקבלים את תשובתו של אדם אפילו רשע גמור, ולא מזכירים לו את עוונותיו כלל אלא אדרבא שנחשב צדיק.

## הסיפור התלמודי
בגמרא מובא שרבי אלעזר לא הניח בעולם זונה שלא בא עליה, וכאשר עשה תשובה "הניח ראשו בין ברכיו וגעה בבכיה עד שיצתה נשמתו, יצתה בת קול ואמרה רבי אלעזר בן דורדיא מזומן לחיי העולם הבא", ועליו בכה רבי יהודה הנשיא ואמר "יש קונה עולמו בשעה אחת", ולא די שמקבלים אותו אלא אף קוראים לו "רבי".

## במפרשים
על פי חז"ל, בעל תשובה, לא רק שחטאיו נמחלים לו, אלא שחכמי ישראל הפליגו במעלתו כדברי רבי אבהו, שאמר:  וכן בדברי הרמב"ם:

בספר "אמרי חן" מסביר הרב חיים בן סניור את המשמעות של "מזומן לחיי העולם הבא":

## ראו גם
חוזרים בתשובה תלמודיים נוספים:
* ריש לקיש
* יוסף משיתא

## קישורים חיצוניים
* 
* רלה קושלבסקי, "אגדת בן דורדיא — הצהרה מונותיאיסטית כנגד תפיסה מיתית", **[[מחקרי ירושלים בפולקלור יהודי]]** יח, תשנ"ו, עמ' 7–18 
* מירה בלברג, "בין הטרוטופיה לאוטופיה: קריאה בשני סיפורי מסע אל זונות ובחזרה", **[[מחקרי ירושלים בספרות עברית]]** כב, תשס"ח, עמ' 191–213 

## הערות שוליים

קטגוריה:אישים בתלמוד
קטגוריה:חוזרים בתשובה
קטגוריה:יהודי תקופת בית שני